**Prietenul**

*Marck Nessel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prietenul

Te rog, azi, să-mi întinzi o mână,

Căci sunt bolnav şi sufletul mi-e frate cu pelinul.

Şi mâine, mâna mea o să-ţi devină,

La fel, sprijinul ce mângâie şi alină.

Te rog, azi, inima-ţi să-mi dai,

Căci a mea, mă doare şi suspină.

Şi mâine, pe a mea o să o ai,

Să te înţeleagă şi să te susţină.

Te rog, azi, să-mi dai privirea,

Să o îndrept spre-o altă zare,

Căci a mea, şi-a stins sclipirea,

Pierdută-n-ntr-un apus de disperare.

De un prieten am nevoie azi,

Să-mi spună doar că-i lângă mine.

Căci în viaţă, când mai cazi,

Te ajută un prieten lângă tine.

Şi de n-oi fi, de-mi eşti numai în gând,

Te rog să ştii prea bine,

Că te poţi baza pe mine, oricând,

Atât cât viaţa mă va ţine.